**VÝZVA NA PREDKLADANIE PONÚK**

v rámci prieskumu trhu na predmet zákazky

**„5-osé frézovacie centrum“**

Postup obstarávania realizovaný podľa Jednotnej príručky pre žiadateľov/prijímateľov k procesu a kontrole verejného obstarávania/obstarávania, verzia č. 2, ktorú vydalo CKO dňa 31.03.2022, kapitola 3.6 (ďalej len „Výzva“)

Zodpovedný za opis predmetu zákazky, za stanovenie kritérií na vyhodnotenie ponúk, podmienok účasti a obchodných podmienok:

Trnava, dňa 23.05.2022

  **Roman Vavro**

konateľ

**REVOL TT Consulting s. r. o.**

**Máj 2022**

**Všeobecné informácie**

1. Identifikačné údaje:
	1. **Identifikácia prijímateľa/zadávateľa:**

Obchodné meno: REVOL TT Consulting s. r. o.

Sídlo: Vlárska 28, Trnava 917 01

IČO: 44 808 321

Štatutárny orgán: Roman Vavro, konateľ

 (ďalej len „zadávateľ“)

Email: enviro@revoltt.sk

riaditel@revoltt.sk

1. Predmet zákazky:
	1. **Názov predmetu zákazky:**

**Obstaranie 5-osého frézovacieho centra**

* 1. **Druh zákazky:**

Zákazka na dodanie tovarov

* 1. **Podrobné vymedzenie predmetu zákazky:**

Predmetom zákazky je obstaranie 5-osého frézovacieho centra

Podrobné vymedzenie predmetu zákazky je uvedené v Prílohe č. 2 – Opis predmetu zákazky.

* 1. **Forma vzniku záväzku:**

Na základe výsledkov tohto prieskumu trhu bude uzatvorená Zmluva o dielo v zmysle ustanovení § 536 a nasl. zákona č. 513/1991 Zb. Obchodného zákonníka v znení neskorších predpisov. Návrh Zmluvy o dielo tvorí prílohu č. 3 tejto Výzvy.

1. **Miesto a lehota dodania predmetu zákazky:**
	1. **Miesto dodania predmetu zákazky:**

REVOL TT Consulting s. r. o., Vlárska 28, 91701 Trnava

* 1. **Lehota na dodanie predmetu zákazky:**

Lehota na dodanie predmetu zákazky je najneskôr do 3 mesiacov odo dňa nadobudnutia účinnosti Zmluvy o dielo.

1. **Zdroj finančných prostriedkov:**
	1. Zákazka bude financovaná:
		1. Nórsky finančný mechanizmus a štátny rozpočet Slovenskej republiky
	2. Platba za plnenie predmetu zákazky sa bude realizovať formou bezhotovostného platobného styku v mene euro (EUR), bankovým prevodom na účet.
	3. Ďalšie podrobnosti týkajúce sa financovania predmetu zákazky sú uvedené v Prílohe č. 3 tejto Výzvy – Návrh Zmluvy o dielo.
	4. Spôsob určenia ceny:
		1. Navrhovaná zmluvná cena musí byť stanovená podľa zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. [18/1996 Z.z.](https://www.slov-lex.sk/pravne-predpisy/SK/ZZ/1996/18/) o cenách v znení neskorších predpisov.
		2. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na 2 desatinné miesta (zaokrúhľuje sa matematicky).
		3. Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:
* Navrhovaná celková zmluvná cena bez DPH,
* Sadzba DPH v % a vyčíslená hodnota DPH,
* Navrhovaná celková zmluvná cena vrátane DPH.
	+ 1. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

**Časť II.**

**Vypracovanie a predkladanie ponúk**

1. **Obsah ponuky:**
	1. Zadávateľ požaduje, aby uchádzač predložil v ponuke nasledovné doklady:
		1. **Návrh uchádzača na plnenie kritérií** (vyplnený, podpísaný a opečiatkovaný štatutárnym orgánom uchádzača), ktorý tvorí prílohu č. 1 tejto Výzvy. Spolu s vyplnenou Prílohou č. 1 Návrh na plnenie kritérií je potrebné predložiť aj Prílohu č. 1 Návrhu na plnenie kritérií – Rozpočet;
		2. **Oprávnenie dodávať tovar t.j. príslušný predmet činnosti, ktorý oprávňuje uchádzača realizovať predmet zákazky musí byť zapísaný v Obchodnom registri SR alebo Živnostenskom registri SR –** uchádzač nemusí predložiť žiadny doklad, zadávateľ si predmetnú podmienku preverí online na [www.orsr.sk](http://www.orsr.sk) alebo [www.zrsr.sk](http://www.zrsr.sk);
		3. **Vlastný návrh na plnenie predmetu zákazy** – predloženie vyplnenej Prílohy č. 2 – Opis predmetu zákazky, ktorá je prílohou č. 2 tejto Výzvy. K vyplnenej Prílohe č. 2 tejto Výzvy je možné predložiť aj vlastnú cenovú ponuku (cenová ponuka môže obsahovať technický list či obdobný dokument k predmetu zákazky s uvedením technických parametrov alebo napr. aj fotografiu ponúknutého tovaru), avšak vyhodnotenie ponúk bude realizované len na základe vyplnenej Prílohy č. 2 – Opis predmetu zákazky;
		4. **Zmluva o dielo** – predloženie vyplnenej a podpísanej Zmluvy o dielo, ktorá tvorí prílohu č. 3 tejto Výzvy, **prílohy zmluvy sa nepredkladajú do ponuky, predkladá ich až úspešný uchádzač k podpisu zmluvy**.
2. **Predkladanie a vyhodnotenie ponúk:**
	1. Uchádzač je povinný predložiť ponuku s dokladmi podľa bodu 5 tejto Výzvy, a to najneskôr do  **01.06.2022 do 17:00 hod.**
	2. Uchádzač doručí ponuku poštou, kuriérom alebo osobne na adresu sídla zadávateľa, ktorá je uvedená v bode 1.1 tejto Výzvy alebo e-mailom na jednu z e-mailových adries uvedených v bode 1.1 tejto Výzvy.
	3. Ponuky sa predkladajú v slovenskom jazyku. Cenová ponuka a ďalšie doklady a dokumenty uchádzača so sídlom mimo územia Slovenskej republiky musia byť predložené v pôvodnom jazyku a súčasne musia byť úradne preložené do slovenského jazyka okrem dokladov v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
	4. Ponuka predložená v **elektronickej podobe**:
		1. Uchádzač doručí ponuku e-mailom na jednu z e-mailových adries: enviro@revoltt.sk, riaditel@revoltt.sk
		2. Do predmetu e-mailu je potrebné uviesť heslo: ***„CENOVÁ PONUKA“***.
		3. V prípade predloženia ponuky v elektronickej podobe musia byť uchádzačom predložené doklady podľa bodu 5.1 tejto Výzvy, ktoré musia byť podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača alebo predložené ako originálne vyhotovenie dokladov alebo úradne overené kópie, následne oskenované (scan) a doručené v lehote na predkladanie ponúk na jednu z vyššie uvedených e-mailových adries.
		4. Maximálna veľkosť prijatej pošty 1 doručeného e-mailu na e-mail kontaktnej osoby zadávateľa je max. 10 MB, a to vrátane príloh. V prípade, že veľkosť odosielanej pošty presahuje tento limit, zadávateľ odporúča uchádzačom rozdeliť ponuku do viacerých e-mailov a na túto skutočnosť zadávateľa vhodným spôsobom upozorniť (napr. do predmetu e-mailu uchádzač uvedie: 1. časť cenovej ponuky, 2. časť cenovej ponuky a atď.).
	5. Ponuka predložená v **listinnej podobe**:
		1. Uchádzač doručí ponuku osobne, poštou alebo kuriérom na adresu zadávateľa, ktorá je uvedená v bode 1.1. tejto Výzvy.

Ponuka musí byť označená nápisom: ***„CENOVÁ PONUKA - NEOTVÁRAŤ!“***

* + 1. Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).
		2. V prípade predloženia ponuky v listinnej podobe musia byť uchádzačom predložené doklady podľa bodu 5.1 tejto Výzvy, ktoré musia byť podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača a doručené v lehote na predkladanie ponúk na vyššie uvedenú adresu zadávateľa*.* Zadávateľ v prípade osobného doručenia ponuky vydá uchádzačovi potvrdenie o prevzatí ponuky.

**Časť III.**

**Vyhodnocovanie ponúk**

1. **Kritérium na vyhodnocovanie ponúk**:
	1. Jediným kritériom na vyhodnotenie ponúk je najnižšia celková cena za dodanie predmetu zákazky v EUR bez DPH, zaokrúhlená matematicky na 2 desatinné miesta.
	2. Poradie uchádzačov sa určí vyhodnocovaním ponúk, a to porovnaním výšky navrhnutých ponúknutých cien za dodanie predmetu zákazky, vyjadrených v EUR bez DPH, uvedených v jednotlivých ponukách uchádzačov. Úspešný bude ten uchádzač, ktorý navrhol/požaduje za dodanie predmetu zákazky najnižšiu celkovú cenu v EUR bez DPH. Poradie ostatných uchádzačov sa zostaví podľa predložených ponúk vzostupne od 2 po x, kde x je počet uchádzačov, ktorí predložili ponuku.
	3. V prípade, ak bude cenová ponuka aj napriek pokynom zadávateľa predložená v inej mene ako EUR bude prepočítaná na EUR (kurz prepočtu na EUR zadávateľ prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky v zahraničnej mene uchádzačom a prepočet potvrdí svojím podpisom).
2. **Vyhodnocovanie predložených ponúk:**
	1. Zadávateľ najprv vyhodnotí ponuky z hľadiska splnenia obsahových požiadaviek podľa bodu 5 tejto Výzvy a z hľadiska splnenia požiadaviek na technické parametre predmetu zákazky v zmysle doručenej Prílohy č. 2 - Opis predmetu zákazky.
	2. Ak zadávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	3. Následne zadávateľ vyhodnotí ponuky uchádzačov, ktorí spĺňajú obsahové požiadavky na ponuku a technické špecifikácie predmetu zákazky v zmysle doručenej Prílohy č. 2 – Opis predmetu zákazky a zostaví poradie uchádzačov podľa bodu 7 tejto Výzvy.
	4. Po vyhodnotení ponúk zadávateľ písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov. Úspešnému uchádzačovi zadávateľ oznámi, že jeho ponuku prijíma. Neúspešnému uchádzačovi zadávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk zadávateľ uvedie aj identifikáciu úspešného uchádzača, informáciu o charakteristikách a výhodách prijatej ponuky.
3. **Doplňujúce informácie:**
	1. Zadávateľ si vyhradzuje právo neprijať ani jednu z predložených ponúk v prípade, že predložené ponuky budú nad rámec finančných možností zadávateľa alebo predložené ponuky nebudú spĺňať technické špecifikácie predmetu zákazky v zmysle doručenej Prílohy č. 2 – Opis predmetu zákazky, ako napríklad ponuka obsahuje obmedzenia resp. výhrady, ktoré sú v rozpore so špecifikáciou, alebo obsahuje iné množstvá alebo iné predmety ako tie, ktoré sú uvedené v špecifikácii predmetu zákazky, a to z dôvodu vzniku neoprávnených nákladov vo väzbe k projektu.
	2. Všetky náklady spojené s prípravou a predložením ponuky znáša uchádzač bez finančného nároku voči zadávateľovi.
	3. Úspešný uchádzač sa zaväzuje strpieť výkon kontroly/auditu a poskytnúť oprávneným osobám potrebnú súčinnosť.
	4. Úspešný uchádzač bude povinný pred podpisom zmluvy preukázať, že je zapísaný v Registri partnerov verejného sektora, a to v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov.

Prílohy:

Príloha č. 1 – Návrh na plnenie kritérií

Príloha č. 2 – Opis predmetu zákazky

Príloha č. 3 – Návrh Zmluvy o dielo